CELEX: 32021D0721
Language: mt
Date: 2021-04-29 00:00:00
Title: Deċiżjoni tal-Kunsill (UE) 2021/721 tad-29 ta’ April 2021 li taħtar membru u membru supplenti, proposti mir-Renju tan-Netherlands, fil-Kumitat tar-Reġjuni

4.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 154/3
               
            
         DEĊIŻJONI TAL-KUNSILL (UE) 2021/721
         tad-29 ta’ April 2021
         li taħtar membru u membru supplenti, proposti mir-Renju tan-Netherlands, fil-Kumitat tar-Reġjuni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
         Wara li kkunsidra d-Deċiżjoni tal-Kunsill (UE) 2019/852 tal-21 ta’ Mejju 2019 li tiddetermina l-kompożizzjoni tal-Kumitat tar-Reġjuni (1),
         Wara li kkunsidra l-proposti mill-Gvern Netherlandiż,
         Billi:
         
                     (1)
                  
                  
                     Skont l-Artikolu 300(3) tat-Trattat dwar il-Funzjonament tal-Unjoni Ewropea, il-Kumitat tar-Reġjuni għandu jkun magħmul minn rappreżentanti ta’ korpi reġjonali u lokali li jew għandhom mandat elettorali ta ‘awtorità reġjonali jew lokali jew huma politikament responsabbli lejn assemblea eletta.
                  
               
                     (2)
                  
                  
                     Fl-10 ta’ Diċembru 2019, il-Kunsill adotta d-Deċiżjoni (UE) 2019/2157 (2), li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025. Fil-25 ta’ Settembru 2020, il-Kunsill adotta d-Deċiżjoni (UE) 2020/1383 (3), li taħtar membru u membru supplenti, proposti mir-Renju tan-Netherlands, fil-Kumitat tar-Reġjuni.
                  
               
                     (3)
                  
                  
                     Konsegwentement għar-riżenja tas-Sur Robertus Cornelis Leonardus (Robert) STRIJK, sar vakanti s-siġġu ta’ membru fil-Kumitat tar-Reġjuni.
                  
               
                     (4)
                  
                  
                     Il-Gvern Netherlandiż ippropona lis-Sa Ilse ZAAL, attwalment membru supplenti fil-Kumitat tar-Reġjuni, li hija rappreżentanta ta’ korp reġjonali b’responsabbiltà politika lejn assemblea eletta (Gedeputeerde van de provincie Noord-Holland), bħala membru fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025.
                  
               
                     (5)
                  
                  
                     Konsegwentement għall-ħatra tas-Sa Ilse ZAAL bħala membru fil-Kumitat tar-Reġjuni, ser isir vakanti s-siġġu ta’ membru supplenti fil-Kumitat tar-Reġjuni.
                  
               
                     (6)
                  
                  
                     Il-Gvern Netherlandiż ippropona lis-Sur Robertus Cornelis Leonardus (Robert) STRIJK, li huwa rappreżentant ta’ korp reġjonali b’responsabbiltà politika lejn assemblea eletta (Gedeputeerde van de provincie Utrecht), bħala membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025,
                  
               ADOTTA DIN ID-DEĊIŻJONI:
         
            Artikolu 1
            Huma b’dan maħturin fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025:
            
                        (a)
                     
                     
                        bħala membru:
                        
                                    —
                                 
                                 
                                    Is-Sa Ilse ZAAL, rappreżentanta ta’ korp reġjonali b’responsabbiltà politika lejn assemblea eletta: Provinciale Staten van de provincie Noord-Holland,
                                 
                              u
                     
                  
                        (b)
                     
                     
                        bħala membru supplenti:
                        
                                    —
                                 
                                 
                                    Is-Sur Robertus Cornelis Leonardus (Robert) STRIJK, rappreżentant ta’ korp reġjonali b’responsabbiltà politika lejn assemblea eletta: Provinciale Staten van de provincie Utrecht.
                                 
                              
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-29 ta’ April 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  ĠU L 139, 27.5.2019, p. 13.
         
            (2)  Id-Deċiżjoni tal-Kunsill (UE) 2019/2157 tal-10 ta’ Diċembru 2019 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025 (ĠU L 327, 17.12.2019, p. 78).
         
            (3)  Id-Deċiżjoni tal-Kunsill (UE) 2020/1383 tal-25 ta’ Settembru 2020 li taħtar membru u membru supplenti, proposti mir-Renju tan-Netherlands, fil-Kumitat tar-Reġjuni (ĠU L 320, 2.10.2020, p. 6).